《感春》
宋代·李复

三月无余旬，此日足可惜。
桃李不自由，相期偶相失。
黄黄芜菁花，青青陵陂麦。
林间晚蝶飞，翩翩竟何益。
前晨游百花，夭艳斗颜色。
柳枝弱而细，闲垂亦自得。
今日偶再来，群枝空寂寂。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。